ΓΡΑΠΤΗ ΕΡΩΤΗΣΗ P-0768/03

υποβολή: Eryl McNally (PSE) προς την Επιτροπή

(6 Μαρτίου 2003)

Θέμα: PINC (ενδεικτικό πυρηνικό πρόγραμμα της Κοινότητας)

Μπορεί η Ευρωπαϊκή Επιτροπή να εξηγήσει, για ποιο λόγο η απαίτηση της Συνθήκης Ευρατόμ για τη δημοσίευση ενδεικτικών πυρηνικών προγραμμάτων αγνοείται συστηματικά τα τελευταία χρόνια· Συμφωνεί η Επιτροπή ότι τούτο αποτελεί απόδειξη του αναχρονιστικού χαρακτήρα της Συνθήκης Ευρατόμ, που θα έπρεπε να καταργηθεί με παράλληλη ενσωμάτωση των ουσιωδών μερών της (όπως αυτό που αφορά την πυρηνική ασφάλεια) σε νέα συνθήκη·

Απάντηση της κας de Palacio εξ ονόματος της Επιτροπής

(7 Απριλίου 2003)

Το άρθρο 40 της συνθήκης Ευρατόμ αναφέρει ότι η Επιτροπή δημοσιεύει περιοδικώς προγράμματα ενδεικτικού χαρακτήρα κυρίως επί των στόχων της παραγωγής πυρηνικής ενέργειας . Ωστόσο, η περιοδικότητα δεν ορίζεται στη συνθήκη ΕΚ.

Από την έγκριση της Συνθήκης, η Επιτροπή δημοσίευσε τρία ενδεικτικά προγράμματα το 1966(1), το 1972(2) και το 1985(3), και ακολούθησε ενημέρωση του 1989(4). Το 1997 δημοσιεύθηκε ένα τέταρτο ενδεικτικό πυρηνικό πρόγραμμα (ΕΠΠΕ)(5).

Στις 29 Νοεμβρίου 2000, η Επιτροπή ενέκρινε την Πράσινη Βίβλο Προς μία ευρωπαϊκή στρατηγική για την ασφάλεια του ενεργειακού εφοδιασμού(6) στην οποία, εξετάστηκε η συμβολή της πυρηνικής ενέργειας καθώς και όλων των άλλων μορφών ενέργειας. Η Πράσινη Βίβλος και τα παραρτήματά της περιείχαν όλες τις αριθμητικές ενδείξεις σχετικά με την παραγωγή πυρηνικής ενέργειας.

Η Επιτροπή δεν συμφωνεί με το Αξιότιμο Μέλος του Ευρωπαϊκού Κοινοβουλίου όσον αφορά τη συνθήκη Ευρατόμ. Υπενθυμίζει ότι η Συνθήκη αυτή αποτελεί τη βάση ενός σημαντικού κεκτημένου που περιλαμβάνει, μεταξύ άλλων, μηχανισμούς επιθεώρησης που διασφαλίζουν την πυρηνική ασφάλεια καθώς και νέες πρωτοβουλίες όσον αφορά τις πυρηνικές διασφαλίσεις, τη διαχείριση των ταμείων παροπλισμού και τη διαχείριση των ραδιενεργών αποβλήτων. Η οργάνωση ελέγχων για τη μη διάδοση θεωρήθηκε εξάλλουποδειγματική από το Ευρωπαϊκό Κοινοβούλιο(7).

Σε συνέχεια των συστάσεων του Ευρωπαϊκού Συμβουλίου του Laeken, τον Δεκέμβριο του 2001, η Επιτροπή εξέδωσε, στις 6 Νοεμβρίου 2002, την ανακοίνωση Η πυρηνική ασφάλεια στο πλαίσιο της Ευρωπαϊκής Ένωσης(8) και, μετά τις γνωμοδοτήσεις της ομάδας εμπειρογνωμόνων που προβλέπεται στο άρθρο 31 της συνθήκης Ευρατόμ, εξέδωσε στις 30 Ιανουαρίου 2003(9) δύο προτάσεις οδηγιών, η μία για τον καθορισμό των βασικώνποχρεώσεων και των γενικών αρχών στον τομέα της ασφάλειας των πυρηνικών εγκαταστάσεων και η άλλη για την διαχείριση του αναλωμένου πυρηνικού καυσίμου και των ραδιενεργών αποβλήτων. Σύμφωνα με τη διαδικασία που προβλέπεται στο άρθρο 31 της συνθήκης Ευρατόμ, οι προτάσεις οδηγιών διαβιβάστηκαν στην Ευρωπαϊκή Οικονομική και Κοινωνική Επιτροπή. Όταν η τελευταία εκδώσει τη γνώμη της, που προβλέπεται λίαν προσεχώς, τα κείμενα θα διαβιβαστούν επισήμως στο Συμβούλιο και το Ευρωπαϊκό Κοινοβούλιο. Οι εν λόγω δύο προτάσεις οδηγιών, νεωτεριστικές ως προς την προτεινόμενη προσέγγιση, επιβεβαιώνουν την καταλληλότητα της συνθήκης Ευρατόμ.

Η Επιτροπή, λαμβάνονταςπόψη:

- ότι επί του παρόντος δενπάρχει δημιουργία νέου δυναμικού και οι κυριότερες αναλύσεις που περιλαμβάνονται στο ενδεικτικό πυρηνικό πρόγραμμα του 1997 και στην Πράσινη Βίβλο εξακολουθούν να ισχύουν,

- τον ευρύ διάλογο που πραγματοποιήθηκε σε συνέχεια της έκδοσης της Πράσινης Βίβλου, στο πλαίσιο του οποίου τα θέματα που αφορούν την πυρηνική ενέργεια έλαβαν σημαντική διάσταση,

- τις συζητήσεις που θα αρχίσουν λίαν προσεχώς στο Συμβούλιο όσον αφορά τη δέσμη μέτρων για την πυρηνική ενέργεια,

- την προσεχή διεύρυνση που προβλέπεται για τον Μάιο 2004,

θεωρεί ότι δεν ενδείκνυται, στο εγγύς μέλλον, η δημοσίευση ενός νέου ενδεικτικού πυρηνικού προγράμματος. Η κατάσταση είναι δυνατόν να εξελιχθεί και να οδηγήσει σε ένα επόμενο ενδεικτικό πυρηνικό πρόγραμμα εάν επιβεβαιωθούν οι αποφάσεις που αφορούν την κατασκευή νέων εγκαταστάσεων ή την αναβολή της παύσης λειτουργίας σε ορισμένα κράτη μέλη.

(1) EUR 2773 του Μαρτίου 1966.

(2) EUR 5011 της 1.7.1972.

(3) ΕΕ C 169 της 8.7.1985.

(4) Η βιομηχανία σχεδιασμού και κατασκευής πυρηνικών σταθμών ηλεκτροπαραγωγής και ηλοποίηση της ενιαίας ευρωπαϊκής αγοράς. Ενημέρωση του ενδεικτικού πυρηνικού προγράμματος που εγκρίθηκε από την Επιτροπή το 1984 και δημοσιεύθηκε το 1985 — COM(89)347 τελικό.

(5) COM(97)401 τελικό.

(6) COM(2000)769 τελικό.

(7) Έκθεση Rbig σχετικά με την έκθεση της Επιτροπής για την λειτουργία της Υπηρεσίας Ελέγχου Διασφαλίσεων Ευρατόμ κατά το χρονικό διάστημα 1999-2000 (εγκρίθηκε από το ΕΚ στις 8 Ιουλίου 2002).

(8) COM(2002)605 τελικό.

(9) COM(2003)32 τελικό.